**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS 2019 METŲ BIUDŽETO PATVIRTINIMO**

2019 m. vasario    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 25 straipsnio 1 dalimi, 26 straipsnio 4 dalimi, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 2, 3, 12 straipsniais, Molėtų rajono savivaldybės 2018-2024 metų strateginiu plėtros planu, patvirtintu Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, Molėtų rajono savivaldybės strateginiu veiklos planu 2019-2021 metams, patvirtintu Molėtų rajono savivaldybės tarybos 2018 m. gruodžio 18 d. sprendimu Nr. B1-280 ,,Dėl Molėtų rajono savivaldybės strateginio veiklos plano 2019-2021 metams patvirtinimo“, Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr. B1-215 ,,Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija), XII skyriumi ir atsižvelgdama į Molėtų rajono savivaldybės administracijos direktoriaus 2019 m. vasario 12 d. įsakymą Nr. B6- ,,Dėl Molėtų rajono savivaldybės 2019 metų biudžeto projekto teikimo Molėtų rajono savivaldybės tarybai tvirtinti”,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės 2019 metų biudžetą:

1.1. 19930,4 tūkst. Eur pajamų, 682,3 tūkst. Eur 2018 m. nepanaudotų biudžeto lėšų, kuriomis koreguojamos 2019 m. pajamos ir 500 tūkst. Eur finansinių įsipareigojimų (paskolų) lėšų (1 priedas);

1.2. 403,7 tūkst. Eur savivaldybės biudžetinių įstaigų įmokų į savivaldybės biudžetą iš pajamų už teikiamas paslaugas, išlaikymą švietimo, socialinės apsaugos bei kitose įstaigose ir patalpų nuomą (2 priedas);

1.3. 21112,7 tūkst. Eur asignavimų išlaidoms ir turtui įsigyti pagal programas ir įstaigas, iš jų 221,6 tūkst. Eur trumpalaikiams įsipareigojimams (6 priedas), tikslinės paskirties lėšoms (7 priedas), buvusioms 2018 metų gruodžio 31 dieną ir 522,8 tūkst. Eur paskoloms grąžinti (3, 4 priedai);

1.4. 9763,1 tūkst. Eur savivaldybės administracijos asignavimų pagal išlaidų rūšis (5 priedas).

2. Nustatyti, kad asignavimų valdytojai neprisiima įsipareigojimų ir nesudaro sutarčių darbams ir paslaugoms atlikti, kol nėra patvirtintas jų finansavimo šaltinis.

3. Pavesti biudžetinių įstaigų vadovams (asignavimų valdytojams) užtikrinti, kad 2020 m. sausio 1 d. esantis įsiskolinimas (mokėtinos sumos) turi būti ne didesnis už 2019 m. sausio 1 d. įsiskolinimą (mokėtinas sumas).

4. Įpareigoti asignavimų valdytojus per 12 darbo dienų po Molėtų rajono savivaldybės 2019 m. biudžeto patvirtinimo, patvirtinti 2019 m. programų sąmatas ir pateikti jas Molėtų rajono savivaldybės administracijos Finansų skyriui.

Savivaldybės meras